Цудоўныя ўражанні ва ўдзельнікаў пакінула сустрэча са Святаславам Генадзьевічам Крупенькам, які стварае заданні, кансультуе, каб не было спрэчных момантаў у гульні. Каштоўныя падарункі і – па просьбе ўдзельнікаў – аўтографы атрымалі мы ад Алены Трацэнка. Яна нагадала, што кожны, хто любіць нашу мову, можа праверыць свае веды на тэлевіктарыне. Мы, узельнікі, таксама запрашаем усіх жадаючых звярнуцца на сайт перадачы, запоўніць невялічкую анкету, адказаць на 3 нескладаныя пытанні і паехаць за добрым настроем у госці да Алены Трацэнка. Настойліва рэкамендуем. А калі ёсць няўпэўненасць – звяртайцеся да нас, у Ленінскі ВПК, мы вам абавязкова дапаможам!